Hijo de la Luna

"Hijo de la Luna" (בספרדית: "בֶּן הַיָּרֵחַ") הוא שיר שנכתב על ידי חוסה מריה קאנו (אנ') ובוצע במקור על ידי הלהקה הספרדייה מקיינו (אנ') בראשות הסולנית אנה טורוג'ה. הוא נכלל באלבום משנת 1986, Entre el cielo y el suelo, וזכה להצלחה רבה בכל העולם ובקרב הקהל הדובר את השפה הספרדית, וכך גם האלבום. מ-28 בדצמבר 1998 עד 16 בינואר 1999, גרסת כיסוי של לונה דורג בראש המצעד הגרמני, ובמקום השני במצעד הסינגלים השווייצרי. המילים של "Hijo de la Luna" מתארות אגדה טרגית של צוענייה שמתעוררת עם הזריחה, מתחננת לירח להינשא לצועני באותו היום. בתמורה מבקש הירח את בכור האישה כתשלום. לאחר לידת הילד, האישה והגבר נבהלים ממראה עורו החיוור ועיניו האפורות, אף על פי שלשניהם יש עור כהה ועיניים כהות. בהמשך, מוסבר שהילד הוא לבקן, בשל היותו "בן הירח". אבל הגבר מניח שהאב האמיתי הוא מישהו אחר שאינו צועני ודוקר בזעם את אשתו למוות. הוא לוקח את הילד ונוטש אותו על הר, ומשאיר את הילד למות לבדו. מאוחר יותר אומרים שהילד חי באושר עם הירח שתיפקד בתור אמא שלו. כשהילד בכה, הירח הופיע וניחם אותו. בפזמון נאמר שהירח רוצה להיות אמא, ובכל זאת אינו מוצא מישהו שיהפוך אותה לאשתו. התרגום הצרפתי של השיר עוסק בשאלה מדויקת יותר ('תגיד לי, ירח כסוף, אתה שאין לו זרועות, איך תרגיע את הילד?'), שהתשובה מופיעה בבית האחרון ('ובכל פעם שהילד יבכה, היא [הירח] תהפוך את עצמה לסהר שם ינוח'). בחלק מסוים, הירח מטיל ספק במחויבותה של האם לילד הקטן, תוהה עד כמה היא יכולה לאהוב את ילדה אם היא יכלה להחליף אותו בבן זוג. במרוצת השנים הוקלט "Hijo de la Luna" בידי עשרות אמנים שונים, כדוגמת: בשנת 1998, בה הקליטה הזמרת לונה את השיר כחלק מאלבום הבכורה שלה, Lunita, שפורסם בשנה העוקבת ליציאתו. בשנת 2000, בה הקליטה הזמרת-יוצרת האנגלייה שרה ברייטמן את השיר כחלק מאלבום האולפן השביעי שלה, La Luna, שהיה לאחת מההשראות לשמו – שירים נוספים על הירח שהוקלטו במסגרת האלבום יצרו יחד את שמו. "Hijo de la Luna" נכלל כרצועה השמינית במהדורה האירופאית של האלבום, בעוד שנכלל כרצועה התשיעית במהדורה האמריקאית שלו. באלבום הווידאו הנלווה La Luna: Live in Concert נכלל גם כן. במטרה לקדם את האלבומים, יצאה ברייטמן לסיבוב ההופעות "La Luna World Tour", במסגרתו בוצע השיר. באוקטובר 2006 יצא אלבום האוסף השלישי שלה, Classics: The Best of Sarah Brightman, בו נכלל כרצועה החמישית. בשנת 2008 יצאה לסיבוב ההופעות "The Symphony World Tour", במסגרתו בוצע השיר בכל הופעה. בשנה העוקבת, בוצע גם במהלך "Sarah Brightman in Concert" ובמהלך "Sarah Brightman in Concert with Orchestra". בין 2013–2014 בוצע במסגרת "Dreamchaser World Tour" ובין 2018–2020 בוצע במסגרת "Hymn: Sarah Brightman in Concert". לבסוף, בוצע במהלך "A Christmas Symphony". מידע על היצירה "Hijo de la Luna" באתר מיוזיק בריינז מידע על הסינגל "Hijo de la Luna" באתר מיוזיק בריינז מידע על השיר "Hijo de la Luna" באתר AllMusic מידע על היצירה "Hijo de la Luna" באתר Discogs מילות השיר "Hijo de la Luna" באתר Genius סרטון השיר "Hijo de la Luna" באתר יוטיוב מידע על הרצועה "Hijo de la Luna" באתר ספוטיפיי חוסה מריה קאנו, נאצ'ו קאנו, אנה טורוחה Mecano - Hijo De La Luna (בספרדית), 1987, נבדק ב-2023-10-17 Loona - Hijo De La Luna (בספרדית), 1998, נבדק ב-2023-10-17 InfoDisc : Les Certifications Officielles des 45 T. / Singles / Titres (Depuis 1073), infodisc.fr Loona - Lunita (באנגלית), 1999, נבדק ב-2023-10-17 Release group “La Luna” by Sarah Brightman - MusicBrainz, musicbrainz.org Sarah Brightman - La Luna Album Reviews, Songs & More | AllMusic (באנגלית), נבדק ב-2023-10-17 Sarah Brightman - La Luna (באנגלית), 2000, נבדק ב-2023-10-17 Sarah Brightman - La Luna (באנגלית), 2000-08-29, נבדק ב-2023-10-17 Release group “La Luna (Live in Concert)” by Sarah Brightman - MusicBrainz, musicbrainz.org Sarah Brightman Tour Statistics: La Luna Word Tour | setlist.fm, www.setlist.fm Classics - The Best Of Sarah Brightman, 2006-01-01, נבדק ב-2023-10-17 Sarah Brightman Brings Symphony Tour to Korea, koreatimes, ‏2009-02-03 (באנגלית) Brightman clausurará festival en Chihuahua, Quién, ‏2009-08-28 (בספרדית) VH1 listed 100 Greatest Artists Of All Time | Today24News, today24news.com Sarah Brightman Tour Statistics: Dreamchaser World Tour | setlist.fm, www.setlist.fm NorthWest Music Scene Staff, Sarah Brightman bringing HYMN Tour to Paramount Theatre in March, NorthWest Music Scene, ‏2018-09-20 (באנגלית אמריקאית) Search for setlists: artist:(Sarah Brightman) tour:(A Christmas Symphony Tour) | setlist.fm, www.setlist.fm